יונתן ווגמן

יונתן ווגמן (נולד ב-1982) הוא רופא ודוגמן ישראלי.

חייו 
ווגמן נולד שלישי במשפחה בת ארבעה ילדים. גדל בערד. את שירותו הצבאי עשה בסיירת צנחנים, בתפקיד לוחם ולאחר מכן גם כקצין. התגלה באופן מקרי על ידי צלם אופנה, ודגמן בתחילה לחברת הטיפוח הישראלית "ללין". התפרסם ב-2008 כשנבחר לדוגמן הבית של חברת הביגוד "קסטרו מודל", לצדה של גל גדות, והופיע בפרסומות ותצוגות אופנה של החברה. כן דיגמן למספר מגזיני אופנה בעולם.

בשנת 2012 הופיע בקליפ לשיר "Echo" שייצג את צרפת באירוויזיון שהתקיים באותה שנה.

ווגמן הוא ד"ר לרפואה פלסטית מטעם אוניברסיטת תל אביב, בשנת 2011 לקח חלק פעיל במחאת הרופאים.

בשנת 2011 נישא לליטל ויליגר. לזוג שלושה ילדים.

ווגמן משרת במילואים, כקצין רפואה גדודי של גדס"ר 6551 בחטיבה 551, בדרגת רב-סרן.

ד"ר ווגמן סיים התמחות בכירורגיה פלסטית ואסתטית בבית חולים הדסה עין כרם ועבד כרופא בכיר במחלקה.

כיום ד"ר יונתן ווגמן הוא כירורג פלסטי המתמחה בניתוחים אסתטיים, כגון מתיחת פנים וניתוחי חזה, ביצוע טיפולים לא ניתוחיים ומשמש כראש תחום האסתטיקה ב-TLV מדיקל סנטר.

קישורים חיצוניים

 האתר הרשמי של יונתן ווגמן

הערות שוליים 

דוגמנים ישראלים
כירורגים פלסטיים ישראלים
בוגרי תיכון אורט ערד
בעלי תואר דוקטור לרפואה מאוניברסיטת תל אביב
ישראלים שנולדו ב-1982